LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2007 M. BIRŽELIO 13 D. ĮSAKYMO NR. 3D-304
„DĖL PROJEKTO VYKDYTOJO, PRETENDUOJANČIO GAUTI PARAMĄ IŠ EUROPOS ŽUVININKYSTĖS FONDO PAGAL LIETUVOS ŽUVININKYSTĖS SEKTORIAUS 2007–2013 METŲ VEIKSMŲ PROGRAMOS PRIEMONES, PREKIŲ, PASLAUGŲ AR DARBŲ PIRKIMO TAISYKLIŲ PATVIRTINIMO“ PAKEITIMO

2014 m. lapkričio 20 d. Nr. 3D-878

Vilnius

1. P a k e i č i u Projekto vykdytojo, pretenduojančio gauti paramą iš Europos žuvininkystės fondo pagal Lietuvos žuvininkystės sektoriaus 2007–2013 metų veiksmų programos priemones, prekių, paslaugų ar darbų pirkimo taisykles, patvirtintas Lietuvos Respublikos žemės ūkio ministro 2007 m. birželio 13 d. įsakymu Nr. 3D-304 „Dėl Projekto vykdytojo, pretenduojančio gauti paramą iš Europos žuvininkystės fondo pagal Lietuvos žuvininkystės sektoriaus 2007–2013 metų veiksmų programos priemones, prekių, paslaugų ar darbų pirkimo taisyklių patvirtinimo“:

1.1. Pakeičiu 6 punktą ir jį išdėstau taip:

„6. Pirkimo vertė skaičiuojama eurais be PVM.“

1.2. Pakeičiu 12 punktą ir jį išdėstau taip:

„12. Perkant prekes, paslaugas ar darbus, gali būti naudojami šie pirkimo būdai:

12.1. konkursas – kai prekių ar paslaugų pirkimo vertė viršija 144 810 (šimtą keturiasdešimt keturis tūkstančius aštuonis šimtus dešimt) eurų be PVM, o darbų – 724 050 (septynis šimtus dvidešimt keturis tūkstančius penkiasdešimt) eurų be PVM. Konkursas gali būti organizuojamas visais atvejais, neatsižvelgiant į pirkimo vertę;

12.2. apklausa – kai prekių ar paslaugų pirkimo vertė yra lygi arba mažesnė nei 144 810 (šimtas keturiasdešimt keturi tūkstančiai aštuoni šimtai dešimt) eurų be PVM, o darbų – lygi arba mažesnė nei 724 050 (septyni šimtai dvidešimt keturi tūkstančiai penkiasdešimt) eurų be PVM, taip pat neįvykus konkursui arba Taisyklių 42.1 papunktyje numatytu atveju, arba kai perkamos panašios prekės, paslaugos ar perkami darbai dėl to paties objekto yra suskirstyti į atskiras dalis, kurių kiekvienai numatoma sudaryti atskirą sutartį, jei bendra tokių pirkimo dalių vertė ne didesnė kaip 20 proc. bendros visų pirkimo dalių vertės.“

1.3. Pakeičiu 26 punktą ir jį išdėstau taip:

„26. Tais atvejais, kai konkursas laikomas neįvykusiu (jei nepateikiama nė vieno pasiūlymo arba visi pasiūlymai atmetami kaip neatitinkantys pirkimo dokumentuose nurodytų reikalavimų), kai pirkimo sąlygos iš esmės nekeičiamos, gali būti organizuojama apklausa Taisyklių VII skyriuje nustatyta tvarka. Jeigu konkursas laikomas neįvykusiu dėl pasiūlytos per didelės projekto vykdytojui nepriimtinos kainos ir pirkimo sąlygos iš esmės nekeičiamos, visi pasiūlymus pateikę tiekėjai, kurie atitinka projekto vykdytojo nustatytus minimalius kvalifikacijos reikalavimus (jei jie buvo keliami) ir kurių pasiūlymai atitinka pirkimo dokumentuose nustatytus reikalavimus, kviečiami į derybas. Jų metu projekto vykdytojas, laikydamasis Taisyklių 3 punkte nustatytų principų, su kiekvienu tiekėju atskirai derasi dėl kainos, kuri negali būti didesnė nei nurodyta pasiūlyme. Derybos laikomos įvykusiomis, jeigu yra bent vienas tiekėjas, kurio pasiūlymas ir derybų su juo rezultatai atitinka projekto vykdytojo reikalavimus.“

1.4. Pakeičiu 35 punktą ir jį išdėstau taip:

„35. Prekių, paslaugų ar darbų kainos pateikiamos eurais. Jeigu pasiūlymuose kainos nurodytos užsienio valiuta, jos turi būti perskaičiuojamos eurais pagal Lietuvos banko nustatytą ir paskelbtą euro ir užsienio valiutos santykį paskutinę pasiūlymo pateikimo termino dieną. Į prekių, paslaugų ar darbų kainą turi įeiti visi mokesčiai ir visos tiekėjo išlaidos (sandėliavimo, transportavimo, pakavimo ir kt.) bei nuolaidos.“

1.5. Pakeičiu 40 punktą ir jį išdėstau taip:

„40. Jei pirkimo vertė neviršija 28 962 (dvidešimt aštuonių tūkstančių devynių šimtų šešiasdešimt dviejų) eurų be PVM, tiekėjų apklausa gali būti atliekama žodžiu. Jei pirkimo vertė viršija 28 962 (dvidešimt aštuonis tūkstančius devynis šimtus šešiasdešimt du) eurus be PVM, tiekėjų apklausa turi būti atliekama raštu. Apklausoje raštu dalyvaujantys tiekėjai, atsakydami į konkretų kvietimą, pasiūlymus turi pateikti raštu.“

1.6. Pakeičiu 42.2 papunktį ir jį išdėstau taip:

„42.2. kai pirkimo vertė neviršija 2 896 (dviejų tūkstančių aštuonių šimtų devyniasdešimt šešių) eurų be PVM.“

1.7. Pakeičiu 47 punktą ir jį išdėstau taip:

„47. Pirkimo organizatorius, pirkimų vykdytojas ar pirkimo komisija sutartį siūlo sudaryti tam tiekėjui, kurio pasiūlymas pripažintas laimėjusiu pagal šių Taisyklių nuostatas. Kai pirkimo vertė neviršija 2 896 (dviejų tūkstančių aštuonių šimtų devyniasdešimt šešių) eurų be PVM, sutartis gali būti sudaroma žodžiu.“

1.8. Pakeičiu 52 punktą ir jį išdėstau taip:

„52. Pirkimo sutartis po konkurso ar apklausos gali būti keičiama tik paaiškėjus, jog jai tinkamai įvykdyti būtina daryti pirkimo sutarties pakeitimus, kurie iš esmės nekeis pirkimo objekto, jo tiesioginės paskirties, atitikties Europos Sąjungos standartams. Pirkimo sutarties pakeitimai turi būti suderinti su Agentūros teritoriniu paramos administravimo skyriumi (išskyrus atvejus, kai sutarties vertė neviršija 28 962 (dvidešimt aštuonių tūkstančių devynių šimtų šešiasdešimt dviejų) eurų, taip pat kai keičiamo pirkimo objekto dalies vertė neviršija 5 proc. visos pirkimo sutarties vertės). Agentūros teritorinis paramos administravimo skyrius, vertindamas pakeitimų būtinybę, atsižvelgia į tai, ar, atlikus numatomus pakeitimus, nebus pažeisti Taisyklių 3 punkte įtvirtinti pirkimų principai, ar bus pasiekti numatyti projekto tikslai bei uždaviniai, ar pakeitimai yra ekonomiškai pagrįsti bei naudingi, o aplinkybių, dėl kurių kilo pirkimo sutarties keitimo poreikis, negalima buvo numatyti vykdant konkursą ar apklausą.“

1.9. Pakeičiu 1 priedo 6 punktą ir jį išdėstau taip:

„6. Informacija, kad pasiūlymai bus vertinami eurais pagal mažiausios kainos vertinimo kriterijų. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Lietuvos banko nustatytą ir paskelbtą euro ir užsienio valiutos santykį paskutinę pasiūlymo pateikimo termino dieną.“

1.10. Pakeičiu 2 priedo 3 punktą ir jį išdėstau taip:

„3. Mes siūlome šias ____________________________________________________

(nurodyti siūlomas prekes, paslaugas ar darbus)

Eil. Nr.	Prekės, paslaugos ar darbų pavadinimas	Kiekis	Mato vnt.	Vieneto kaina, Eur su PVM	Kaina, Eur su PVM
3.1.
3.2.	“

1.11. Pakeičiu 3 priedo 7 punktą ir jį išdėstau taip:

„7. Pasiūlytų prekių, paslaugų ar darbų pavadinimas ir skiriamosios ypatybės	Kiekis	Pasiūlyta kaina, Eur
vieneto	suma	vieneto	suma	vieneto	suma“.

2. N u s t a t a u, kad šis įsakymas įsigalioja 2015 m. sausio 1 d.

Žemės ūkio ministrė	Virginija Baltraitienė